Zdravotné poisťovne

K 30.9. 2002 hospodárilo v systéme zdravotného poistenia päť zdravotných poisťovní s peňažnými prostriedkami v celkovej výške 44 640,0 mil. Sk, z ktorých bolo čerpaných 41 670,5 mil. Sk. Hospodárenie skončilo zostatkom peňažných prostriedkov vo výške 2 969,5 mil. Sk. 
                                                                                                                                      mil. Sk
1. Príjmy celkom                                                                                                       44 640,0
v tom: 1.1. Zostatok peňažných prostriedkov z minulého roka                                    2 676,3
           1.2. Príjmy bežného roku                                                                                 41 963,7
           1.3. Prijatá návratná finančná výpomoc                                                                   0,0

2. Výdavky celkom                                                                                                    41 670,5
v tom: 2.1. Výdavky                                                                                                    41 670,5
           2.2.  Splátky NFV                                                                                                     0,0

3. Zostatok peňažných prostriedkov ( 1-2 )                                                           + 2 969,5

Dosiahnutý zostatok prostriedkov v I. až III. štvrťroku 2002 bol pozitívne ovplyvnený prevodom prostriedkov z minulého roku vo výške 2 676,3 mil. Sk.  Bez tohto prevodu prostriedkov by hospodárenie zdravotných poisťovní skončilo zostatkom 293,2 mil. Sk. V tomto období je zostatok bežného roka zhodný so zostatkom v metodike MMF. Podrobnejšie to charakterizuje nasledujúci prehľad:

											v mil. Sk
Položky
	Rozpočet
2002 MF 	Skutočnosť
k 30.9.2002	% plnenia	
1.	Príjmy bežného roka celkom	57 298,1	41 963,7	73,2	
A.  Príjmy bežného roka (bez NFV)	57 112,1	41 963,7	73,5	
1.1.	Výber poistného od ek. akt. poist.
1.2.	Poistné platené štátom
1.3.	Poistné platené NÚP
1.4.	Výsledok prerozdelenia poistného
1.5.	Prostriedky z privatizácie
1.6.	Ostatné príjmy	36 734,6
       15 261,5
625,0
15 886,5
  3 685,0
806,0	27543,1
11 580,2
409,6
11 762,6
2 352,4
305,6	75,0
75,9
65,5
74,0
63,8
37,9	
1.7. Príjem z poskytnutej NFV	186,0	0,0	0,0	
2.	Výdavky celkom	59 074,1	41 670,5	70,5	
B.  Výdavky bez splátok NFV	57 804,1	41 670,5	72,1	
2.1.	základného fondu, z toho:
-	splátka návr. fin. výpomoci
2.2.	rezervného fondu
2.3.	účelového fondu
2.4.	správneho fondu
2.5.	ostatné výdavky	55 301,4
1 270,0
267,1
1 068,5
2 137,1
300,0	39 745,0
0,0
21,8
662,8
1 238,1
2,8	71,9
0,0
8,2
62,0
57,9
   x      	
3. Schodok/prebytok b. r. (1-2)	-1 776,0	293,2	   x  	
4. Schodok/prebytok MMF  ( A-B ) 	-692,0	293,2	  x      	

Príjmy zdravotných poisťovní k 30.9.2002 dosiahli sumu 41 963,7 mil. Sk, čo predstavuje plnenie na 73,2 %. Nakoľko v tomto období nebola žiadnej z poisťovní  poskytnutá návratná finančná výpomoc, výška príjmov je totožná s príjmami v metodike MMF. 

Podstatnú časť príjmov predstavuje výber poistného od ekonomicky aktívnych poistencov, ktorý dosiahol výšku 27 543,1 mil. Sk. V tejto sume  je zahrnutých 325 mil. Sk z prostriedkov z privatizácie, ktoré boli koncom roku 2001 určené v celkovom objeme 400,0 mil. Sk pre Železnice SR na zníženie ich záväzku na poistnom voči Spoločnej zdravotnej poisťovni. 

Prostriedky z privatizácie, určené na zníženie záväzkov Železníc SR na poistnom voči Spoločnej zdravotnej poisťovni,  rozpočtované pre rok 2002 vo výške 1 mld Sk, ktoré boli uznesením vlády SR č. 1092 z  25. septembra 2002 znížené na 720 mil. Sk, neboli  k 30.9.2002  realizované. 

V sledovanom období poisťovne vykázali prostriedky z privatizácie vo výške 2 352,4 mil. Sk, z čoho predstavovali prostriedky v peňažnom vyjadrení sumu 1 928,8 mil. Sk a vzájomné vysporiadanie pohľadávok a záväzkov medzi zdravotnými poisťovňami, Sociálnou poisťovňou, NÚP a  zdravotníckymi zariadeniami sa prejavilo vo výške 423,6 mil. Sk. 

Ďalšie príjmy plynuli z poistného plateného štátom za zákonom stanovenú skupinu osôb vo výške 11 580,2 mil. Sk. Z tejto sumy predstavuje zúčtovanie poistného plateného štátom za rok 2001 sumu 202,0 mil. Sk.

Poistné platené Národným úradom práce za evidovaných nezamestnaných, ktorí poberajú podporu v nezamestnanosti dosiahlo výšku  409,6 mil. Sk. 

Na osobitnom účte prerozdeľovania poistného bola k 30.9.2002 celkovo prerozdelená suma 11 762,6 mil. Sk. 

Zostatok ostatných príjmov vo výške 305,6 mil. Sk predstavuje príjmy nepatriace poisťovni ( poistné za rok 1993, ktoré VŠZP odvádza mesačne do štátneho rozpočtu) príjmy z úrokov, sankcií, regresov, poistných náhrad a pod.

Výdavky zdravotných poisťovní sa čerpali vo výške 41 670,5 mil. Sk čo je plnenie rozpočtu na 70,5 %. Nakoľko k 30.9.2002 Spoločná zdravotná poisťovňa v zmysle uznesenia vlády SR č. 1080 z 25. septembra 2002 neuhradila podľa zmluvy o návratnej finančnej výpomoci č. 2362/98-sekr. a jej dodatkov splátku vo výške 117,5 mil. Sk, výška výdavkov v tomto období je totožná s výdavkami v metodike MMF. 

Výdavky zdravotných poisťovní sa členia na výdavky základného, rezervného, účelového a správneho fondu. 

Výdavky základného fondu dosiahli sumu 39 745,0 mil. Sk.

Prostriedky rezervného fondu v objeme 21,8 mil. Sk  sa takmer v celej výške použili na krytie výdavkov základného fondu.
V I. až III. štvrťroku 2002 čerpali zdravotné poisťovne účelový fond vo výške 662,8 mil. Sk.
	
Výdavky  správneho  fondu k 30.9.2002 dosiahli sumu 1 238,1 mil. Sk. 

V oblasti zdravotného poisťovníctva je potrebné okrem príjmov a výdavkov spomenúť i narastajúci objem pohľadávok a záväzkov.

Celkové pohľadávky dosiahli k 30.9.2002 hodnotu 29 314,5 mil. Sk, z toho na poistnom 12 014,8 mil. Sk a na penále 9 202,5 mil. Sk. 

Záväzky zdravotných poisťovní celkom predstavujú k 30.9.2002 výšku 18 289,8 mil. Sk, z čoho tvoria záväzky za lieky na recepty a zdravotné pomôcky sumu 6 155,5 mil. Sk a za výkony zdravotnej starostlivosti 2 651,6 mil. Sk.

Záväzky zdravotných poisťovní voči osobitnému účtu povinného zdravotného poistenia  predstavujú hodnotu 5 400,4 mil. Sk, z čoho záväzok na poistnom, vrátane opakovaného prerozdelenia poistného predstavuje 3 341,4 mil. Sk  a   poplatok  z omeškania   je   vo výške   2 059,0 mil. Sk.   Z   celkovej   sumy   záväzkov rozhodujúcu časť tvoria záväzky Spoločnej zdravotnej poisťovne vo výške 4 572,3 mil. Sk, z čoho záväzky na poistnom predstavujú 2 760,6 mil. Sk a z poplatku z omeškania 1 811,7 mil. Sk. 

Sociálna poisťovňa
 
	K 30. septembru  2002 mala Sociálna poisťovňa k dispozícii celkové zdroje vo výške 71 454,8 mil. Sk, z ktorých bolo pre pokrytie potrieb vyčerpaných 66 984,5 mil. Sk. Hospodárenie skončilo zostatkom peňažných prostriedkov vo výške 4 470,3 mil. Sk. 
	
Podrobnejšiu tvorbu a použitie zdrojov uvádza nasledujúci prehľad:
                                                                                                                                    mil. Sk
1. Zdroje spolu                                                                                                           71 454,8 
v tom: 1.1. Zostatok peňažných prostriedkov z minulého roka 			     4 646,1
	      z toho : z poist. zodp. za škodu zo Slov.poisťovne 			        373,8         
           1.2. Príjmy b. r. spolu                                                                                       66 808,7
           1.3. Prijaté úvery                                                                                                      0

2. Výdavky spolu                                                                                                         66 984,5
v tom: 2.1. Výdavky spolu                                                                                            66 984,5
           2.2.  Splátky istín                                                                                                     0      

3. Zostatok peňažných prostriedkov ( 1 - 2 )                                                       +   4 470,3

     Uvedený zostatok Sociálnej poisťovne vo výške + 4 470,3 mil. Sk pozitívne ovplyvnil zostatok peňažných prostriedkov z minulého roka vo výške 4 272,3 mil. Sk a  finančné prostriedky poukázané Slovenskou poisťovňou vo výške 373,8 mil. Sk na základe Dohody o prevode  finančných prostriedkov poistenia zodpovednosti zamestnávateľa za škodu pri pracovnom úraze. Bez zohľadnenia týchto prostriedkov v celkovej výške 4 646,1 mil. Sk by Sociálna poisťovňa dosiahla schodok vo výške  – 175,8 mil. Sk. 

     Túto skutočnosť podrobnejšie charakterizuje nasledujúci prehľad, pričom uvádzaný zostatok peňažných prostriedkov z minulého roka nie je zahrnutý do príjmov daného roka :

Položky
	Rozpočet
(mil. Sk)	Skutočnosť
k 30.9.2002
(mil. Sk)	% plnenia	
1.    Príjmy b.r. spolu	91 813,4	66 808,7	72,8	
1.1	Poistné na NP a DZ celkom 
       -  poistné od ekon. aktívnych poistencov
-  poistné platené štátom
-  poistné platené NÚP
1.2  Poistné na poist. zodpovedn. za škodu
1.2  Ostatné ( úroky...) 	90 825,2
82 014,5
7 694,9
1 115,8
638,2
350,0	66 070,1
59 114,9
6 223,8
731,4
466,0
272,6	72,7
72,1
80,9
65,5
73,0
77,9	
2.    Výdavky spolu	90 496,3	66 984,5	74,0	
2.1	 Zákl. fond nemocenského poistenia
2.2	 Zákl. fond dôchodkového zabezpečenia
2.3	 Zákl.fond poistenia zodpovedn.za škodu
2.4	 Rezervný fond
2.5	 Správny fond
       z toho : účelová rezerva  	 9 550,5
77 693,5
331,8
0
2 920,5
273,8	6 447,2
58 611,5
167,6
0
1 758,2
8,3	67,5
75,4
50,5
0
60,2
3,0	
3. Schodok/prebytok ( 1-2 )	1 317,1 	- 175,8	X	

	Plnenie rozpočtu príjmov k 30. septembru 2002 (bez zostatku peňažných prostriedkov z minulého roka) na 72,7;% zabezpečili hlavne príjmy z výberu poistného na nemocenské poistenie a dôchodkové zabezpečenie v objeme 66 070,1 mil. Sk. Z toho príjmy od ekonomicky aktívnych poistencov dosiahli výšku 59 114,9 mil. Sk. Z týchto príjmov (59 114,9 mil. Sk) dosiahli príjmy z dlžných súm a zo sankcií výšku 1 973,9 mil. Sk. Ich nízke plnenie je ovplyvnené najmä neplnením príjmov z privatizácie z oddlženia Železníc SR a zo štátnych zdravotníckych zariadení. K 30. septembru t. r. tieto organizácie z celkovej čiastky 1 900,0 mil. Sk ( v zmysle uznesení vlády SR) uhradili len  132 mil. Sk.    Ďalším zdrojom príjmov z výberu poistného bolo poistné plateného štátom  za  určené  skupiny osôb v sume  6 223,8 mil. Sk, zvýšené  o zálohu na mesiac október a  poistné platené  Národným úradom práce za uchádzačov o zamestnanie poberajúcich podporu  v nezamestnanosti v sume 731,4 mil. Sk.

	Celkové výdavky Sociálnej poisťovne realizované prostredníctvom fondov vo výške 66 984,5 mil. Sk sa k  30. 9. 2002 čerpali na 74,0 %, čo predstavuje o 1,2 bodu vyššiu dynamiku v  porovnaní s  plnením príjmov v bežnom roku. Z celkových výdavkov dosiahli výdavky základného fondu dôchodkového zabezpečenia sumu 58 611,5 mil. Sk, v ktorých sa premieta i zvýšenie výdavkov z titulu valorizácie dôchodkov od 1. júla 2002 o 5 %.

	 K 30. septembru 2002 nevznikla potreba garancie platobnej schopnosti Sociálnej poisťovne zo štátneho rozpočtu. 

	Na zabezpečenie solventnosti základného fondu dôchodkového zabezpečenia k 30. septembru 2002  použila Sociálna poisťovňa vlastné zdroje krytia, a to zo základného fondu nemocenského poistenia a z rezervného fondu v celkovej výške 4 620,0 mil. Sk.  Od roku 1999 na krytie deficitu tohto fondu použila Sociálna poisťovňa celkom 14 935,6 mil. Sk, v tom zo základného fondu nemocenského poistenia 11 955,1 mil. Sk a  2 980,5 mil. Sk z rezervného fondu.

Národný úrad práce

Národný úrad práce v období I.-III. štvrťroka 2002 disponoval finančnými prostriedkami v celkovom objeme  14 882,6 mil. Sk. Za sledované obdobie  v súlade s platnou legislatívou boli na krytie výdavkov  fondov Národného úradu práce  vynaložené finančné prostriedky   v   celkovom  objeme  7 477,2 mil. Sk. Zostatok   peňažných   prostriedkov k 30.9.2002 dosiahol objem 7 405,4 mil. Sk. Výšku zdrojov a výdavkov za obdobie I.-III. štvrťroka 2002 charakterizuje  tabuľkový prehľad:

										         mil. Sk
1. Zdroje celkom							                   14 882,6
v tom: 1.1. Zostatok peňažných prostriedkov z minulého roka                            6 528,9
           1.2. Príjmy bežného roka                                                                           8 353,7
           1.3. Prijaté úvery                                                                                              0

2. Výdavky celkom                                                                                              7 477,2
v tom : 2.1. Výdavky spolu                                                                                   7 477,2
            2.2. Splátky istín    								    0

3. Zostatok peňažných prostriedkov ( 1-2 )                                                       7 405,4

Hospodárenie bežného roka k 30. 9. 2002 podrobnejšie charakterizuje  tabuľkový prehľad: 

											mil. Sk
Ukazovateľ
	Rozpočet
NÚP	Skutočnosť
k 30.9.2002
	% plnenia	
3.	Príjmy bežného roka	11 365,6	8 353,8	73,5	
v tom:
          1.1.Zdroje zo ŠR
          1.2.Výber príspevkov celkom
                z toho: dlžné sumy
          1.3. Ostatné  príjmy
	
1 029,0
9 694,0
549,8
642,6	
291,4
    7 334,2
       420,3
728,2	
28,3
75,7
76,4
113,3	
4.	Výdavky spolu	12 112,9	7 477,2	61,7	
v tom:
4.1.	základný fond
4.2.	správny fond
4.3.	rezervný fond
4.4.	garančný fond  	
9 555,6
1 707,3
0
850,0	
     6 162,3
     1 147,9
 0
        167,0	
64,5
67,2

19,6	
3. Schodok/prebytok ( 1-2 ) 	-747,3	876,6	x	
Príjmy bežného roka dosiahli úroveň  8 353,8 mil. Sk, čo predstavuje 73,5 % plnenie rozpočtu Národného úradu práce.  V tejto sume sú zahrnuté finančné prostriedky zo štátneho rozpočtu v celkovej výške  291,4 mil. Sk. 

Na tvorbe vlastných zdrojov Národného úradu práce sa najviac podieľal výber príspevkov na poistenie v nezamestnanosti a do garančného fondu (vrátane úhrady dlžných súm),  ktorý dosiahol výšku  7 334,2 mil. Sk. V porovnaní s rovnakým obdobím predchádzajúceho roka celkový výber príspevkov  bez  úhrady dlžných súm dosiahol index rastu 109,8.

V roku 2002 pokračoval proces oddlženia Železníc Slovenskej republiky a štátnych zdravotníckych zariadení. Národný úrad práce v súlade s  uznesením vlády SR č.525 zo dňa 13. júna 2001 a č.790 zo dňa 30. augusta 2001 obdržal finančné prostriedky v celkovom objeme 143,1 mil. Sk z celkového uvažovaného objemu 272,1 mil. Sk. Súčasne v  rámci ďalšieho oddlženia zdravotníckych zariadení v zmysle uznesenia vlády č.502 zo dňa  6.júna 2001 boli Národnému úradu práce poukázané finančné prostriedky v objeme 58,0 mil. Sk z predpokladanej výšky 500 mil. Sk.

Vysoké plnenie  ostatných príjmov vo výške 728,1 mil. Sk  bolo dosiahnuté najmä vyššími úrokmi z vkladov v peňažných ústavoch a zvýšeným  odvodom za nedodržanie povinného podielu občanov  so zmenenou pracovnou schopnosťou.

Celkové výdavky dosiahli výšku 7 477,2 mil. Sk. V rámci výdavkov základného fondu dosiahli výdavky na aktívnu politiku trhu práce výšku 2100,2 mil. a výdavky na pasívnu politiku trhu práce  4062,1 mil. Sk. 

Počet evidovaných    nezamestnaných    poberajúcich  túto dávku  bol   v období  I.-III. štvrťroka 2002 porovnateľný s rovnakým obdobím roku 2001.

V nadväznosti  na pretrvávajúci priaznivý vývoj v celkových zdrojoch  Národného úradu práce  a nízkym čerpaním výdavkov základného fondu  sa rezervný fond v sledovanom období  nečerpal.  

Vo  výdavkoch garančného fondu naďalej pokračuje trend z roku 2001, ich  čerpanie dosiahlo  výšku 167,0 mil. Sk. 

Štátne fondy

	Od 1.1.2002 existuje z pôvodných 12 štátnych fondov len Štátny fond rozvoja bývania a Štátny fond likvidácie jadrovoenergetických zariadení. V I. až III. štvrťroku 2002 mali tieto dva štátne fondy k dispozícii peňažné prostriedky v celkovej výške 12 865 mil. Sk a na krytie účelových potrieb vyčerpali 4 093 mil. Sk. Ich hospodárenie skončilo 30.9.2002 zostatkom peňažných prostriedkov vo výške 8 772 mil. Sk.

Nasledujúci prehľad uvádza podrobnejšie tvorbu a použitie celkových zdrojov štátnych fondov v I. až III. štvrťroku 2002:

											v mil. Sk

1. Zdroje spolu	12 865	
v tom:	1.1. Zostatok peňažných prostriedkov z minulého roka	6 363	
	1.2. Príjmy spolu	5 502	
	1.3. Prijaté úvery	1 000	

2. Potreby spolu	4 093	
v tom:	1.1. Výdavky spolu	432	
	1.2. Splátky istín	3 751	

3. Zostatok peňažných prostriedkov (1-2)	+ 8 772	

	Na celkovom zostatku peňažných prostriedkov štátnych fondov sa podieľal hlavne Štátny fond likvidácie JEZ vytvoreným zostatkom vo výške 8 170 mil. Sk. Pre dosiahnutie uvedeného zostatku boli pre obidva štátne fondy rozhodujúce naakumulované zostatky z minulých rokov. Bez týchto prostriedkov z minulého roka  a úverov vykázalo hospodárenie štátnych fondov prebytok 1 409 mil. Sk. Túto skutočnosť podrobnejšie charakterizuje nasledujúcu prehľad:

	Položky	Rozpočet
(v mil. Sk)	Skutočnosť
k 30.9.2002
(v mil. Sk)	%
plnenia	
1.	Príjmy spolu	 6 403	5 502	85,9	
1.1.	Bežné	3 462	3 016	87,1	
	 - daňové	0	0	x	
	 - nedaňové	3 462	3 016	87,1	
1.2.	Kapitálové	0	0	x	
1.3.	Granty	2 263	2 263	100,0	
1.4.	Splátky poskytnutých pôžičiek a predaj akcií	318	223	70,1	
					
2.	Výdavky spolu	4 364	4 093	93,8	
2.1.	Bežné	258	59	22,9	
2.2.	Kapitálové	979	283	28,9	
2.3.	Poskytnuté pôžičky a nákup akcií	3 127	3 751	120,0	
					
3.	Schodok/prebytok (1-2)	1 679	1 409	83,9	

	Celkové príjmy získané v priebehu I. až III. štvrťroka 2002 vo výške 5 502 mil. Sk predstavujú 85,9 % plnenia ich ročného rozpočtu. Vyššie, ako časovo primerané plnenie príjmov, bolo spôsobené príjmami z grantov a transferov, ktoré k 30.9.2002 dosiahlo rozpočtovanú hodnotu 2 263 mil. Sk.

	Nedaňové príjmy získané vo výške 3 016 mil. Sk predstavujú najmä príjmy z príspevku Slovenských elektrární, a.s., vlastníka jadrovo-energetických zariadení v objeme 2 011 mil. Sk a príjmy z úrokov v hodnote 670 mil. Sk.

	Príjmy zo splácania poskytnutých pôžičiek v objeme 223 mil. Sk predstavujú prostriedky splatené fyzickými a právnickými osobami, ktorým bol v minulých rokoch poskytnutý úver na bytovú výstavbu.

	Celkové výdavky štátnych fondov dosiahli 4 093 mil. Sk, čo znamená plnenie ich rozpočtu na 93,8 %. Rozhodujúca časť výdavkov vo výške 3 751 mil. Sk bola použitá na poskytnutie úverov na bytovú výstavbu fyzickým a právnickým osobám. Rozpočet tejto položky bol v I. až III. štvrťroku 2002 prečerpaný o 20 %. Priestor pre takýto postup bol umožnený uznesením vlády SR č. 870/2002, ktorým vláda umožnila Štátnemu fondu rozvoja bývania zobrať úver vo výške 1 000 mil. Sk.

	Bežné a kapitálové výdavky v objeme 342 mil. Sk boli použité na úhradu investičných výdavkov v Slovenských elektrárniach, a.s. vo výške 257 mil. Sk, ostatných investičných a prevádzkových výdavkov oboch štátnych fondov a na podpory vo forme nenávratného príspevku na rozvoj bývania.

Fond národného majetku

	Uznesením NR SR č. 2 175 z 22.5.2002 bola schválená zmena rozsahu použiteľného majetku FNM v roku 2002. Na základe jej zapracovania do celkového rozpočtu FNM na rok 2002 sa predpokladá, že celkové výdavky dosiahnu 171 860 mil. Sk, ktorých použitie bude orientované najmä na splatenie verejného dlhu v čiastke 94 566 mil. Sk, na reformu dôchodkového systému v čiastke 66 327 mil. Sk, na zmluvné a iné záväzky a rezervu FNM vo výške 10 967 mil. Sk. V rozpočte FNM sa zároveň predpokladá, že celkové záväzky nebudú vyššie ako disponibilné príjmy.

	Za I. až III. štvrťrok 2002 mal FNM k dispozícii celkové peňažné zdroje vo výške 157 690 mil. Sk, z ktorých do 30.9.2002 použil 138 583 mil. Sk. Podrobnejšiu štruktúru tvorby a použitia zdrojov uvádza nasledujúci prehľad:

											v mil. Sk

1. Zdroje spolu	157 690	
v tom:	1.1. Zostatok peňažných prostriedkov z minulého roka	2 199	
	1.2. Príjmy spolu	155 491	
	1.3. Prijaté úvery	0	

2. Potreby spolu	138 583	
v tom:	1.1. Výdavky spolu	136 884	
	1.2. Splátky istín	1 699	

3. Zostatok peňažných prostriedkov (1-2)	+ 19 107	

	Celkové zdroje boli v I. až III. štvrťroku 2002 vytvorené zo zostatku prostriedkov z minulého roka a predovšetkým z príjmov z privatizácie a ostatných príjmov. Použili sa na splatenie istiny vo výške 1 699 mil. Sk, ktorá predstavuje úhradu záväzkov vyplývajúcich z dlhopisov FNM, na úhradu ďalších záväzkov a výdavkov FNM súvisiacich so správou majetku, ako aj na úhradu nákladov vynaložených na vlastnú činnosť FNM.

	Ako ukazujú údaje v nasledujúcom prehľade, hospodárenie FNM s prostriedkami v priebehu I. až III. štvrťroka 2002 skončilo prebytkom 18 607 mil. Sk:

	Položky	Skutočnosť
k 30.9.2002
(v mil. Sk)	
1.	Príjmy spolu	155 491	
1.1.	Bežné	1 666	
	 - daňové	0	
	 - nedaňové	1 666	
1.2.	Kapitálové	72	
1.3.	Granty	0	
1.4.	Splátky poskytnutých pôžičiek a predaj akcií	153 753	
			
2.	Výdavky spolu	136 884	
2.1.	Bežné	130 595	
2.2.	Kapitálové	4 715	
2.3.	Poskytnuté pôžičky a nákup akcií	1 574	
			
3.	Schodok/prebytok (1-2)	+ 18 607	

	Celkové príjmy dosiahli v I. až III. štvrťroku 2002 výšku 155 491 mil. Sk, z ktorých rozhodujúca časť 153 753 mil. Sk sa získala predajom majetkových účastí a ostatného majetku FNM v rámci privatizácie. Nedaňové príjmy tvoria najmä úroky z vkladov a sankčné úroky v objeme 604 mil. Sk, vrátené prostriedky a ostatné príjmy.

	Celkové výdavky v tomto období dosiahli 136 884 mil. Sk, z ktorých 55 600 mil. Sk prestavuje transfer do štátnych finančných aktív, ktorý sa následne použil na splatenie štátneho dlhu. Zostávajúca časť výdavkov bola použitá na dôchodkovú reformu (62 571 mil. Sk), na uhradenie záväzkov Železníc SR (1 200 mil. Sk), na realizáciu štátnych záruk za bankové úvery (4 709 mil. Sk), na úhradu úrokov za úver FNM (706 mil. Sk), na úhradu nákladov obcí vynaložených na vybudovanie plynárenských zariadení (3 116 mil. Sk) a na úhradu ostatných záväzkov FNM vyplývajúcich z využívania poradensko-konzultačných a advokátskych služieb, poplatkov, daní a iných prevádzkových nákladov FNM.

Slovenský pozemkový fond

	Celkové zdroje, s ktorými Slovenský pozemkový fond v I. až III. štvrťroku 2002 disponoval, predstavovali 1 261 mil. Sk. Z nich bolo na uhrádzanie výdavkov použitých 260 mil. Sk.

	Finančnú situáciu Slovenského pozemkového fondu v I. až III. štvrťroku 2002 charakterizujú údaje uvedené v prehľade:

											v mil. Sk

1. Zdroje spolu	1 261	
v tom:	1.1. Zostatok peňažných prostriedkov z minulého roka	828	
	1.2. Príjmy spolu	433	
	1.3. Prijaté úvery	0	

2. Potreby spolu	260	
v tom:	1.1. Výdavky spolu	260	
	1.2. Splátky istín	0	
3. Zostatok peňažných prostriedkov (1-2)	+ 1001	

	Zostatok prostriedkov k 30.9.2002 ovplyvnili najmä prostriedky z minulého roka vo výške 828 mil. Sk a prebytok hospodárenia vo výške 173 mil. Sk. Podrobnejšiu štruktúru plnenia rozpočtu v I. až III. štvrťroku 2002 uvádza nasledujúci prehľad:

	Položky	Rozpočet
(v mil. Sk)	Skutočnosť
k 30.9.2002
(v mil. Sk)	%
plnenia	
1.	Príjmy spolu	555	433	78,0	
1.1.	Bežné	257	142	55,3	
	 - daňové	0	0	x	
	 - nedaňové	257	142	55,3	
1.2.	Kapitálové	97	53	54,6	
1.3.	Granty	0	0	x	
1.4.	Splátky poskytnutých pôžičiek a predaj akcií	201	238	118,4	
					
2.	Výdavky spolu	526	260	49,4	
2.1.	Bežné	507	253	49,9	
2.2.	Kapitálové	19	7	36,8	
2.3.	Poskytnuté pôžičky a nákup akcií	0	0	x	
					
3.	Schodok/prebytok (1-2)	29	173	596,6	

Z prehľadu je zrejmé, že výrazné prekročenie rozpočtovaného prebytku (takmer šesťnásobné) bolo dosiahnuté predovšetkým nízkym čerpaním rozpočtu výdavkov.

	Príjmy sa priebežne splnili na 78 %, čo bolo spôsobené prekročením celoročného rozpočtu príjmov z predaja majetku v rámci privatizácie. Príjmy z privatizácie dosiahli 238 mil. Sk, čo predstavuje plnenie rozpočtu na 118,4 %. Rozhodujúca časť príjmov z privatizácie sa dosiahla predajom akcií Slovenského pozemkového fondu v objeme 196 mil. Sk.
	Nedaňové príjmy dosiahli 142 mil. Sk, čo predstavuje 55,3 % plnenie rozpočtu a kapitálové príjmy sa získali vo výške 53 mil. Sk, čím sa rozpočet splnil na 54,6 %.

	Celkové výdavky Slovenského pozemkového fondu vzrástli k 30.9.2002 na 260 mil., čo predstavuje 49,4 % plnenie rozpočtu oproti 30,8 % v 1. polroku 2002. Z toho reštitučné náhrady pre oprávnené osoby dosiahli 99 mil. Sk, odvody do štátneho rozpočtu 49 mil. Sk, prevádzkové náklady Slovenského pozemkového fondu 105 mil. Sk a 7 mil. Sk dosiahli kapitálové výdavky.